13.09.2019 | Lager & distribution
Jysk indvier Bulgariens mest moderne distributionscenter
Den bulgarske premierminister, Boyko Borisov, var med, da Jysk torsdag den 12. september indviede Bulgariens mest moderne distributionscenter, passende beliggende på Lars Larsens vej i Bozhurishte udenfor hovedstaden Sofia.
Den danske ambassadør Søren Jacobsen, CEO & President i Jysk Jan Bøgh, premierminister Boyko Borisov og økonomiminister Emil Karanikolov klippede snoren ved åbningen. Foto: Jysk
"Der er en vigtig dag for Jysk, og jeg håber, at I også betragter det som en vigtig dag for Bozhurishte og Sofia. Måske endda for hele Bulgarien. Jeg er glad for, at premierminister Boyko Borisov sammen med en række andre repræsentanter for den bulgarske regering har valgt at være med her i dag til at fejre indvielsen."
Læs også: Jysk er klar til kamp mod Amazon
Sådan sagde CEO & President i Jysk, Jan Bøgh, i går, torsdag d. 12. september, hvor den danske koncern holdt den officielle indvielse af sit nye distributionscenter i Bozhurishte udenfor hovedstaden Sofia, hvor det meget passende har fået adresse på Lars Larsens vej, som en hyldest til stifteren, der gik bort tidligere i år.
Blandt gæsterne til ceremonien var Bulgariens premierminister, Boyko Borisov, økonominister Emil Kranikolov og den danske ambassadør i Bulgarien, Søren Jacobsen. Efter talerne fik gæsterne selv mulighed for at gå på opdagelse i det højt automatiserede distributionscenter og høre mere om Jysks planer for fremtiden.
Bulgariens premierminister, Boyko Borisov, var med til åbningen, der er resultatet af en investering på omkring 800 mio. kr. fra Jysks side. Foto: Jysk
200 nye jobs og 10 mio. færre lastbilkilometer
"Distributionscentret er bygget med den nyeste teknologi og er det klart mest moderne i hele regionen. Når det er fuldt integreret i Jysks forretning, giver det mange fordele til Jysks kunder, for vores butikker og for miljøet," sagde Logistics Manager Jan Oliver, der er den daglige leder af distributionscentret.
Det nye center, der Jysks ottende i Europa, spreder sig over 95.000 m2, men det, der for alvor adskiller Bozhurishte fra lignende faciliteter, er de fuldt automatiserede højlagre, som selskabet også bruger herhjemme, hvor der samlet kan opbevares 125.000 paller, når det er fyldt helt op.
Efterhånden som det sker, skal centret, der i begyndelsen betjener næsten 80 JYSK-butikker i Bulgarien, Grækenland og Serbien, også levere til butikker og kunder i Rumænien og Bosnien. På sigt skaber distributionscentret dermed 200 arbejdspladser og skal servicere mere end 320 butikker i regionen.
Dermed er åbningen også en vigtig del af Jysks strategi, da det vil give kortere leveringstid både til butikker og kunder, der køber online. Åbningen af distributionscentret i Bulgarien giver desuden betydelige miljømæssige fordele, da det vil betyde, at der skal køres cirka 10 millioner lastbilkilometer mindre hvert år.
Investeringen på 107 millioner euro (knap 800 mio. kr.), som er den største foretaget af en dansk virksomhed i Bulgarien, indbragte i 2018 Jysk prisen som "Investor of the Year" i Bulgarien.
-AK
Innovation
UPS i tysk dronesamarbejde
Den amerikanske logistikgigant UPS' dronedivision er gået sammen med den tyske fabrikant Wingcopter for at udvikle den næste generation af pakkeleveringsdroner. Samarbejdet skal give UPS en mere alsidig flåde af droner, der kan håndtere endnu flere typer af opgaver.
Branchenyt
ITF anmoder Mærsk om at beskytte sine medarbejdere under coronakrisen
Søfarten er i øjeblikket en meget udsat og en meget vigtig branche, men sikkerheden skal altid komme i første række, minder transportarbejderorganisationen ITF Mærsk om.
Branchenyt
Trafikken over Storebæltsbroen sætter igen rekord
Årsregnskabet fra Sund & Bælt ser sundt ud, hvilket ikke mindst skyldes en stigning i vejtrafikken over Storebæltsbroen. Til gengæld ser 2020 usikkert ud på grund af coronakrisen.
Innovation
Panda-pølser, myrer og snegle kan være nøglen til fremtidens bæredygtige brændstof
Et forskningsprojekt fra Aarhus Universitet vil bruge millioner af års evolution til udvikling af grøn biobrændsel. Løsningen kommer blandt andet fra pandaers fordøjelsessystem.
Branchenyt
International shipping til G20-lande: Hold søvejene åbne
I fællesskab opfordrer søfartsorganisationerne ICS og IAPH topledere fra G20-lande til i fællesskab at sørge for at holde de globale vandveje stabile. Danske Rederier bakker op.
Strategi & ledelse
Virksomheder omstiller til produktion af værnemidler
Dansk Industri vil styrke den danske produktion af værnemidler til sundhedsvæsenet ved at skabe et nationalt samarbejde med virksomheder, der kan omstille produktionen til dette formål. 3D-print skal bl.a. inddrages.